আমাদের দেশে মোটামুটি প্রতিটি মেয়েকেই প্রতিনিয়ত ছোট ছোট যৌন হয়রানির শিকার হতে হয় আর এ ব্যাপারটি স্বাভাবিক বলেই মেনে নেয়া হয়। ‘ঈভ টিজিং’ পুলিশের খাতাতে অতি তুচ্ছ অপরাধ। অথচ অর্থনৈতিক ক্ষমতায়নে আমাদের দেশের মেয়েরা খুব পিছিয়ে নেই। নিজের শিশুকন্যাটি বড় হয়ে ডাক্তার বা ‘ব্যারিস্টার’ হবে, এই স্বপ্ন একজন স্বল্পশিক্ষিত কেরানি পিতাও দেখেন, মেয়ে মানেই বুড়ো বাপের ঘাড়ে বোঝা,এ ধরনের সেকেলে ধারণাগুলো আর নেই। কিন্তু যৌন নিপীড়নের ব্যাপারে সামন্তবাদী ধারণাগুলো এখনো আছে।